Wikipidia:Paduman Pambakal
Buhan pambakal diharapakan sudah ba-isi pangartian nang mandalam akan kabijakan-kabijakan Wikipidia wan mandalaminya sacara batatarusan. Hal ngini manjadi panting khususnya maraga kapada buhan pambakal diparcaya-akan paralatan nang kada di-ampuni oleh buhan pamakai tadaptar di Wikipidia.
Tungkaran ngini adalah dasar padoman gasan mamakaiakan paralatan teknis kapambakalan Pian. Tungkaran ngini pacangan manjalasakan masalah tindakan teknis operator sistem (opsis), wan kada mancakup kabijakan-kabijakan nang harus Pian umpati sabarataan sabalum mamakai paralatan teknis Pian. Sabagai seorang opsis, Pian harus mambaca tungkaran-tungkaran nang tadaptar di bawah ngini, wan pastiakan bahwa Pian sudah mangarti kabijakan-kabijakan nang relevan sabalum manggawi hal-hal nang ada di tungkaran ngini.
Padoman umum[babak asal mulanya]
Hal-hal di bawah ngini adalah bahan-bahan nang direkomendasiakan banar gasan dibaca oleh buhan pambakal, wan manjadi prasyarat pangatahuan nang harus di-ampuni oleh satiap pambakal:
- Dasar-dasar Wikipidia
- Ngini adalah hal-hal nang wajib dikatahui wan dimangarti oleh sasaorang sabalum inya kawa dinominasiakan manjadi seorang pambakal:
Panghapusan[babak asal mulanya]
Mahapus tungkaran[babak asal mulanya]
Klik pada pranala Hapus atawa Hapus tungkaran ini nang tadapat di tungkaran nang handak Pian hapus. Amun mamakai kulimbit MonoBook, Pian kawa mamakai kunci hantas Alt+Shift+D.
Pian pacangan dibawa ka tungkaran lawan sabuting kutak isian gasan mangatikakan alasan panghapusan, wan sabuting picikan konfirmasi. Kutak isian ngini sacara default biasanya ba-isi 150 karakter pamulaan matan tungkaran ngintu. Gasan panghapusan sacara ancap, biasanya kutak isian ini kawa dibiarakan haja tanpa diubah (kacuali isinya marupakan bacaan nang kada pantas, maraga pacangan mancungul di log panghapusan nang permanen). Sacara umum, labih baik gasan manulisakan tarus alasan kanapa Pian mahapus tungkaran ngintu. Contoh alasan adalah "kada dikambangakan imbah 14 hari".
Tungkaran konfirmasi jua pacangan mambari paringatan amun tungkaran ngintu ba-isi labih matan sabuting revisi dalam versi tadahulunya. Pastiakan bahwa Pian sudah mamariksa versi tadahulunya, kaluku-kaluku ada versi sabalumnya nang marupakan artikal nang baik.
Imbah manggawi panghapusan, pastiakan Pian mahapus jua tungkaran pamandirannya, amun ada.
Mahapus barakas[babak asal mulanya]
Gasan mahapus sabarataan versi matan sabuting barakas, Pian kawa mangklik pranala "hapus samunyaan" pada hagian riwayat barakas, atawa hapus tungkaran deskripsi barakas lawan cara sarupa lawan panghapusan artikal. Gasan mahapus revisi tatantu, klik pranala "hapus" pada revisi nang dikahandaki. Pian kada kawa mahapus versi parampihan sabuting barakas wara tanpa mahapus sabarataan revisi sabalumnya lawan tungkaran deskripsinya.
Imbah mangklik "hapus samunyaan", Pian pacangan malihat layar konfirmasi nang mahirip lawan nang pakai pada panghapusan tungkaran wan panghapusan ngintu pacangan dilog. Kadada konfirmasi amun Pian manghapus sabuting revisi tadahulu wara, tapi panghapusannya pacangan tatap dilog.
Parlindungan[babak asal mulanya]
Malindungi atau mambuka parlindungan sabuting tungkaran[babak asal mulanya]
Gasan malindungi sabuting tungkaran, klik "Lindungi" atawa "Lindungi tungkaran ini". Sabagai tambahan matan parlindungan penuh hibak babakan oleh non-pambakal, wayahini tasadia jua parlindungan semi matan babakan oleh pamakai hanyar atawa anonim. Amun Pian mamakai kulimbit monobook, Pian kawa mamakai kunci hantas Alt+Shift+=. Hal ini pacangan manampaiakan sabuting layar konfirmasi nang mahirip banar lawan konfirmasi gasan panghapusan. Masukakan alasan parlindungan pada kutak yang tasadia, cek kutak konfirmasi, wan picik picikan "Yakinakan". Tindakan ngini pacangan dilog, tapi Pian jua harus mancantumkannya di Wikipidia:Tungkaran nang dilindungi. Pada kasus perang suntingan, Pian harus manambahkan {{lindungi}} di hagian atas artikal nang dilindungi. Pada kasus vandalisme, atawa gasan mancagah pambabak nang diblokir gasan mambabak, Pian harus manambahakan {{lindungidarianon}} sawaktu manarapakan proteksi semi. Mahilangakan parlindungan digawi lawan cara sarupa. Pambakal kada bulih malindungi tungkaran nang buhannya talibat aktip dalam mambabaknya, kacuali pada kasus vandalisme sadarhana.
Mambabak tungkaran taproteksi[babak asal mulanya]
Klik "Babak" kaya rajin. Sauting bidanya adanya paringatan pada hagian atas tungkaran wara nang ma-ingatkan Pian bahwa tungkaran ngintu sedang dilindungi. Baca Kabijakan palindungan sabalum manggawi hal ngini.
Malindungi tungkaran nang kadada[babak asal mulanya]
Bahanu sabuting tungkaran dihapus wan di-ulah baasa bakali-kali. Pada kasus ngini, Pian kawa malindungi tungkaran nang dihapus ngintu wan manambahakannya pada Wikipidia:Tungkaran nang dilindungi.
Malindungi atawa mambuka parlindungan sabuting barakas[babak asal mulanya]
Malindungi sabuting barakas kurang labih sama caranya lawan malindungi sabuting tungkaran kaya di atas. Sawaktu Pian mangklik "Lindungi" pada tungkaran deskripsi gambar, baik tungkaran ngintu maupun barakasnya pacangan dilindungi. Tungkaran deskripsi tungkaran pacangan dilindungi, wan non-pambakal kada pacangan kawa mambulikakan sabuting barakas ka versi sabalumnya, atawa mamuat sabuting versi hanyar matan barakas ngintu.
Pamblokiran[babak asal mulanya]
Mamblokir seorang pamakai atawa alamat IP[babak asal mulanya]
Gasan IP, Pian kawa mangklik pranala "blukir" nang ada di sabalah IP pada pa-ubahan pahanyarnya. Gasan pamakai tadaptar, Pian harus mamakai Istimiwa:Blockip. Masukakan ngaran atawa IP pamakai nang handak diblokir pada kutak isian pamulaan lawan lawasnya pamblokiran pada isian kadua. Lawasnya blokir rajin adalah "24 jam", tapi kawa dimasukakan jua hari tatantu atawa sabuting tanggal. Tambahakan alasan pamblokiran pada kutak isian katiga. Alasan ngini harus manjalasakan kapada pamakai alasan pamblokirannya. Ingat bahwa babarapa pamakai kada badosa kawa dipangaruhi blokir ngini wan pacangan malihat pasan ini, jadi jangan manuliskan sasuatu yang manyarang, mambingungakan, atawa maraguakan sabagai alasan. Imbahnya klik picikan "Blukir pamuruk". Ngini pacangan dilog wan pamakai pacangan mancungul di daptar pamakai atawa alamat IP nang diblokir sampai pamblokiran ngintu kadaluwarsa.
Mamblokir sarangkaian alamat IP[babak asal mulanya]
Pakai Istimiwa:Blockip wan masukakan rentang pada isian pamulaan. Imbahnya umpati instruksi pada hagian di atas. Harap jangan mamblokir sabuting rentang IP amun Pian kada mamahami prosesnya.
Mambuka blokir seorang pamakai, alamat IP, atawa sarangkaian IP[babak asal mulanya]
Pakai Istimiwa:Ipblocklist, gagai pamakai nang pacangan dibuka blokirnya wan klik pranala buka blokir. Pian pacangan mandapat konfirmasi nang harus diisiakan alasan gasan mambuka blokir. Ngini pacangan dilog wan pamakai pacangan langsung diblokir. Amun sabuting rentang IP diblok, Pian parlu mambuka parlindungan gasan sabarataan rentang. Kada dimungkinakan gasan mambuka blokir sabuting IP spesifik matan rentang IP nang tablokir.
Panggabungan, pamindahan, wan pambulikan[babak asal mulanya]
Manggabungkan versi tadahulu[babak asal mulanya]
Manggabungkan versi tadahulu marupakan cara gasan mambaiki pamindahan lawan cara tatak-tempel. Pada dasarnya, ngini digawi lawan cara:
- Hapus tungkaran target,
- Pindahakan tungkaran nang baisi revisi lawas ka tungkaran target ini, lawan
- Walangiakan panghapusan pada langkah pamulaan.
Cara ngini pacangan manggabungkan versi tadahulu tungkaran ngintu tapi mamarluakan pamahaman nang mandalam masalah kaya apa manggawinya. Jadi, jangan coba manggawi ngini amun Pian kada bujur-bujur mamahami caranya.
Mangganii mamindahkan tungkaran[babak asal mulanya]
Pamindahan sabuting tungkaran nang kontroversial harus dipandirakan di tungkaran pamandiran tungkaran atawa artikal ngintu.
Mambulikakan ka versi tadahulu[babak asal mulanya]
Sabarataan pamakai kawa mambulikakan sabuting tungkaran. Pambakal baisi sabuting picikan "bulikakan" gasan manyamani hal ngini. Gasan mambulikakan babakan seorang pamakai ka versi parampihan oleh pamakai lain, klik pranala "bulikakan" pada tungkaran versi tadahulu, daptar kontribusi pamakai, atawa tungkaran parbidaan. Pambulikan Pian pacangan ditandai sabagai sabuting babakan minor wan otomatis dibariakan ringkasan babakan "Pambalikakan babakab ulih $1; diubah bulik ka ralatan tauncit ulih $2." Panggunaan fitur ngini kada manambahkan sabuting artikal ka daptar itihan Pian.
Mambabak antarmuha Wikipidia[babak asal mulanya]
Parubahan antarmuka pamakai spesifik di Wikipidia wara sabaiknya digawi seminimum mungkin dan maumpati konsensus. Ada banyak proyek babasa Banjar lain nang mamakai jua MediaWiki, sahingga sabaiknya parubahan pasan sistim digawi langsung di parangkat lunak ngintu. Pakai translatewiki gasan manggawi hal ngintu.
Amun pa-ubahan spesifik di Wikipidia kada kawa dihindari, babaklah tungkaran-tungkaran nang dilindungi di ruang ngaran MediaWiki gasan kata atawa frase pada antarmuka pamakai. Itihi halaman istimewa pasan sistim gasan daptar frase atawa kata nang kawa diubah. Pakai MediaWiki:Monobook.css gasan ma-ubah tampilan tungkaran Wikipidia. Tungkaran-tungkaran ngini kawa dibabak kaya mambabak tungkaran biasa walaupun babarapa di antaranya mambutuhakan masukan barupa HTML wan lain tekswiki.
Mamindahkan barakas[babak asal mulanya]
Barakas lawan ngaran nang kada deskriptif (itihi {{ngaran barakas}}) kawa dialihakan oleh seorang pambakal. Non-pambakal kawa mangganii lawan jalan mambarikan tag {{ngaran barakas}}. Barakas nang dialihakan tatap kawa ditampaiakan oleh artikal nang menggunakannya tanpa parlu diganti ngaran barakasnya. Contoh: Barakas nang dialihakan wan versi wayah itu artikal nang mamakainya.
bjn_Latn bjn_Latn bjn_Latn zsm_Latn bjn_Latn bjn_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn bjn_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn